Neggul tikkelt-a am kraḍ n yitran i yecɛecɛen deg yigenni di tlemmast n ufrag n tillas yesderɣilen ara d-naf tasarut n tafat-nneɣ(…)P53 ( )Yal tameddit ad n-asen ad nemlil di texxamt-iw ad nɣer, ad negzu, ad nesleḍ , ad nsiḍen, ad nektazal alamma terfed-aneɣ tnafa ɣer yirebbi-s. Yemma taḥnint, tbedd fell-aɣ i tlata ula d kusayla d Faysel, tedhen-iten s tmella d leḥnana swayes ḥulfan armi ttfeǧǧiǧen wudmawen-nsen. Kusayla, am nekk fessus wallaɣ-is mac augur d Faysel iwumi d tusa ladɣa tenga n tusnakt d tfizikt d tisuqas. Akken neɛreḍ ad as-nesefhem maca akken qqare: aqerru-s d aẓru( ) P53 (…) Nessemlal ifassen-nneɣ, nerfed yiwen n usirem iɣef neggul ad nerẓ yis-s iciddan i aɣyurzen. Nɛawez, neɣra, nnuda, nelmed armi d-tuweḍ tallit n useɛeddi n ukayad n le bak( )